Սերգեյ Կրիվեց

Սերգեյ Վյաչեսլավովիչ Կրիվեց (բելառուս․՝ Сяргей Вячаслававіч Крывец, հունիսի 8, 1986(1986-06-08)[…], Գրոդնո, Բելառուսական ԽՍՀ, ԽՍՀՄ), բելառուս ֆուտբոլիստ, «Դինամո Բրեստ» ակումբի կիսապաշտպան։ Հանդես է եկել Բելառուսի ազգային հավաքականում։ Բելառուսի Հանրապետության միջազգային կարգի սպորտի վարպետ (2009)։


== Կարիերա ==


=== Ակումբային ===
«Բելկարդ» (Գրոդնո) մանկապատանեկան մարզադպրոցի սան է։ Առաջին մարզիչը եղել է Վլադիմիր Սեմերիկովը։ Բելառուսի առաջնությունում առաջին անգամ խաղացել է 2004 թվականին «Լոկոմոտիվ» ակումբի կազմում (Մինսկ, հետագայում կոչվել է ՍԿՎԻՉ), մրցաշրջանի արդյունքներով դարձել է լիգայի լավագույն ռմբարկուներից մեկը․ նա խփել է 12 գոլ և երրորդ տեղը կիսել Դմիտրի Գավրիլովիչի («Վերաս» ակումբ) և Միխայիլ Երեմչուկի հետ։ 2006 թվականին նաՍերգեյ Կրիվեցը տեղափոխվել է ԲԱՏԷ, որտեղ սկսել է խաղալ որպես հարձակվող կիսապաշտպան և ստացել 10 համարի մարզաշապիկ։
ԲԱՏԷ ակումբի կազմում մասնակցել է Չեմպիոնների լիգայի 2008/09 մրցաշրջանին («Անդերլեխտի» դեմ արտագնա խաղում իրավցրել է տուգանայինը և 2-րդ տուրի՝ «Յուվենտուսի» դեմ տնային խաղում խփել գոլ) և Եվրոպայի լիգա 2009/10 մրցաշրջանին (խփել է գոլ «Մակեդոնիայի» դեմ խաղում և ձևակերպել դուբլ «Վենտսպիլսի» դեմ խաղում)։
2009 թվականի դեկտեմբերի 22-ին պայմանագիր է կնքել «Լեխի» հետ 3,5 տարի ժամկետով, որոնցից նա թիմում խաղացել է միայն երեք տարի։ 2010 թվականին թիմի հետ հաղթել է Լեհաստանի առաջնությունում։ Մասնակցել է Եվրոպա լիգայի 2010/11-ին։ Նախատեսվել է, որ 2012 թվականի մրցաշրջանում Կրիվեցը պետք է լիներ հիմնական կազմի մշտական խաղացող։ Բայց 2012 թվականի հուլիսի 9-ին տեղափոխվել է «Ցզյանսու Սայնթի» ակումբ։ 2013 թվականի հունիսի 21-ին պայմանագիրը խզվել է կողմերի փոխադարձ համաձայնությամբ, խաղացողն ստացել է ազատ գործակալի կարգավիճակ։
2013 թվականի հուլիսի 6-ին Սերգեյ Կրիվեցը վերադարձել է ԲԱՏԷ։ Աշխատանքային պայմանագրի ժամկետը հաշվարկվել է մինչև 2016 թվականի հունիսի 30-ը։
2014 թվականի օգոստոսի 28-ին դարձել է «Մեց» ակումբի խաղացող (պայմանագրի ժամկետը՝ 3 տարի)։
2016-2017 մրցաշրջանում նա հանդես է եկել լեհական Էքստրակլասի աութսայդեր «Վիսլայի» (Պլոցկ) կազմում։
2017 թվականի ամռանը տեղափոխվել է «Արկա» (Գդինյա) ակումբ։
2018 թվականի հունիսին Սերգեյ Կրիվեցը պայմանագիր է կնքել «Դինամո Բրեստ» ակումբի հետ 2,5 տարի ժամկետով։ 2018 թվական վերջին՝ ուսումնամարզական հավաքի ընթացքում, Սերգեյ Կրիվեցը ծանր վնասվածք է ստացել և ենթարկվել վիրահատության։ Խաղադաշտ վերադարձել է միայն 2019 թվականի օգոստոսին։


=== Ազգային հավաքականում ===
2009 թվականին մասնակցել է Շվեդիայում կայացած Եվրոպայի երիտասարդական առաջնությանը։
Բելառուսի ազգային հավաքականում նորամուտը կատարել է 2008 թվականի փետրվարի 2-ին՝ մասնակցելով Մալթայում կայացած ազգային հավաքականների XVI միջազգային մրցաշարի՝ Իսլանդիայի ազգային հավաքականի դեմ խաղին (2։ 0)։ Հավաքականի կազմում իր առաջին գոլը խփել է 2010 թվականի հոկտեմբերի 12-ին՝ 2012 թվականի Եվրոպայի առաջնության ընտրական փուլի՝ Ալբանիայի հավաքականի դեմ խաղում (2։0), որն անցկացվել է Մինսկում։
2014 թվականի մարտի 5-ին Սոֆիայում  կայացած Բուլղարիայի հավաքականի հետ ընկերական խաղում Կրիվեցը դարձել է Բելառուսի հավաքականի՝ արտագնա խաղում խփված 100-րդ գոլի հեղինակը։


== Ձեռքբերումներ ==


=== Թիմային ===
ԲԱՏԷԲելառուսի չեմպիոն (6) – 2006, 2007, 2008, 2009, 2013, 2014
Բելառուսի գավաթակիր (1) – 2005/06
Բելառուսի Սուպերգավաթի դափնեկիր (1) – 2014 թ«Լեխ»Լեհաստանի չեմպիոն (1) – 2009/10«Ցզյանսու Սայնթի»ՉՖԱ Սուպերգավաթի դափնեկիր (1) –2013«Դինամո Բրեստ»Բելառուսի չեմպիոն – 2019


=== Անձնական ===
Բելառուսի լավագույն ֆուտբոլիստ (2014)
Բելառուսի առաջնության լավագույն ֆուտբոլիստ (2009)
Բելառուսի առաջնության լավագույն կիսապաշտպան (2014)
Հինգ անգամ ընդգրկվել է Բելառուսի առաջնության 22 լավագույն ֆուտբոլիստների ցուցակում՝ ԲՖՖ վարկածով – 2007, 2008, 2009, 2013, 2014
«BelSwissBank» Ալեքսանդր Պրոկոպենկոյի անվան մրցանակի դափնեկիր «ֆուտբոլային տաղանդի և Բելառուսի համար խաղում ցուցաբերած նվիրվածության համար» անվանակարգում (2008, 2014)


== Ծանոթագրություններ ==


== Արտաքին հղումներ ==
«Профиль и статистика» (ռուսերեն)։ сайт ФК БАТЭ։ Արխիվացված է օրիգինալից 2014-07-02-ին։ Վերցված է 2014-08-28